Andiniai elniai

Andiniai elniai (Hippocamelus) – elninių (Cervidae) šeimos žinduolių gentis.

Sudaro dvi rūšys:
 Pietų Andų elnias (Hippocamelus bisulcus)
 Šiaurės Andų elnias (Hippocamelus antisiensis)

 Paplitimas ir buveinė 
Paplitę Pietų Amerikoje, Andų kalnuose. Gyvena aukštikalnėse, tarpukalnių slėniuose.

 Išvaizda 
Abi rūšys vienodo dydžio ir labai panašios. Ilgis 1,40-1,65 m, ūgis ties ketera 78–90 cm, uodegos ilgis 11,5–13 cm. Svoris ​​45-65 kg. Kailis gelsvai rudas. Patinų ragai trumpi ir šakoti. Galūnės trumpos, kresno sudėjimo. Abi lytys turi iltinius dantis, tačiau jų nesimato.

 Mityba 
Maitinasi žole, viksvomis, samanomis, krūmų, medžių lapais.

 Simbolika 
mini|200px|Čilės herbas, kuriame atvaizduotas andinis elnias kartu su andiniu kondoru
Andinis elnias kartu su andiniu kondoru yra Čilės nacionalinis simbolis ir pavaizduotas Čilės herbe.

 Šaltiniai 

Kategorija:Elniniai